หุ้นไทยปิดตลาด 978.58 จุด ยังบวกได้ 3.28 จุด
ดัชนีตลาดหลักทรัพย์แห่งประเทศไทย ปิดตลาดที่ 978.58 จุด เพิ่มขึ้น 3.28 จุด หรือ 0.34%
1 ต.ค. 2553

ดัชนีตลาดหลักทรัพย์แห่งประเทศไทย ปิดตลาดที่ 978.58 จุด เพิ่มขึ้น 3.28 จุด หรือ 0.34%
ดัชนีตลาดหลักทรัพย์แห่งประเทศไทย ปิดตลาดที่ 978.58 จุด เพิ่มขึ้น 3.28 จุด หรือ 0.34% โดยผันผวนอย่างหนักในช่วงเช้า เคลื่อนไหวอยู่ระหว่าง 972.56-980.89 จุด และกลับมาเคลื่อนไหวในกรอบแคบๆ ในช่วงบ่ายจนกระทั่งปิดตลาด มูลค่าการซื้อขาย 37,431.54 ล้านบาท 
นส.ภรณี ทองเย็น ผู้ช่วยกรรมการผู้อำนวยการ บริษัทหลักทรัพย์ (บล.) เอเชียพลัส กล่าวว่า หลังจากนี้ ดัชนีตลาดหลักทรัพย์น่จะเข้าสู่งช่วงการปรับฐาน และคาดว่า น่าจะปรับลดลงไปต่ำกว่า 900 จุด โดยมีปัจจัยสนับสนุนอยู่หลายประเด็น
"ถ้านับจากเดือน ก.ค. นักลงทุนต่างชาติจะได้ผลตอบแทนแล้ว 15% โดย 10% เป็นกำไรจากราคาหุ้น และอีก 5% เป็นกำไรจากอัตราแลกเปลี่ยน นอกจากนี้ ในช่วงไตรมาส 4 ยังช่วงที่นักลงทุนต่างชาติมักจะโยกเงินกลับไป ขณะเดียวกันสถานการณ์ทางการเมืองเริ่มกลับมามีประเด็นที่ร้อยแรงอีกครั้ง" นส.ภรณี กล่าว